recursal/SuperWikiNEXT-32B huggingface dataset:
**Լինդսի Վագներ** (անգլ.՝ Lindsay Wagner, հունիսի 22, 1949(1949-06-22), Լոս Անջելես, Կալիֆոռնիա, ԱՄՆ), ամերիկացի դերասանուհի։ Նա հայտնի է դարձել 1970-ական թվականներին` նկարահանվելով հեռուստասերիալներում, որի շնորհիվ 1977 թվակականին արժանացել է Էմմի մրցանակի։

Վաղ տարիներ
-----------

Ծնվել է Կալիֆոռնիայում` Լոս Անջելեսում։ Երբ նա 7 տարեկան էր, նրա ծնողները բաժանվում են և նա մոր հետ տեղափոխվում է Փասադեն։ Ավարտել է Օրեգոնի համալսարանը։

Կարիերա
-------

Կարիերան սկսել է որպես մոդել։ 1971 թվականին Universal Studios կինոստուդիայի հետ ստորագրել է պայմանագիր, և դրանից հետո սկսել է նկարահանվել ֆիլմերում և հեռուստասերիալներում։ 1973 թվականին նկարահանվել է 20th Century Studios-ի հետապնդում ֆիլմում։ Նույն թվականին նկարահանվել է «Երկու» ֆիլմում`կատարելով Դիդրի դերը։

1976 թվականին ստացել է իր ամենահայտնի դերը։ 1977 թվականին արժանացել է Էմմի մրցանակի` Դրամատիկական հեռուստասերիալում լավագույն կանացի դերի համար համար, ինչպես նաև արժանացել է Ոսկե գլոբուսի երկու անվանակարգի։ Նկարահանվել է «Մեծ ռիսկ», «Արքայադուստր Դեյզի» և այլ ֆիլերում, ինչպես նաև վերադարձել է հեռուստատեսություն։

1984 թվականին արժանացել է աստղի՝ Հոլիվուդյան փառքի ծառուղում։ Վագները 90-ական և 2000-ական թվականներին շարունակել է պարբերաբար նկարահանվել ֆիլմերում, սակայն արդեն փոքր հաջողություններ է ունեցել։ 1991 թվականին նկարահանվել է նաև «Անդրադարձում» ֆիլմում, ինչպես նաև անկախ և հեռուստատեսային ֆիլմերում։ Հեռուստատեսությունում կրկին նկարահանվել է 2010 թվականից մինչև 2011 թվականը՝ «Պահեստ 13» սերիալում։

2019 թվականին խաղացել է Բրիջետի դերը, ով կին-նախագահ էր՝ Սեմ Պորտրետ-Բրիջեսի մայրը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. ↑

Արտաքին հղումներ
----------------

Պաշտոնական կայք

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 90402567 · BNE: XX1266145 · BNF: 14024730z · GND: 172732085 · ISNI: 0000000108919458 · LCCN: n86066851 · NDL: 00621622 · NKC: mzk2015855482 · NLP: a0000001767044 · NTA: 074659057 · NUKAT: n2009136734 · SUDOC: 160425689 · VIAF: 42039206 · WorldCat VIAF: 42039206 |

 |

 |
**Մերի Բոլանդ** (անգլ.՝ Marie Anne Boland , հունվարի 28, 1882(1882-01-28) կամ հունվարի 28, 1880(1880-01-28), Դետրոյթ, Միչիգան, ԱՄՆ - հունիսի 23, 1965(1965-06-23), Նյու Յորք, Նյու Յորք, ԱՄՆ), ամերիկացի դերասանուհի։

Կենսագրություն
--------------

Ծնվել է Ֆիլադելֆիայում՝ դերասան Ուիլյամ Բոլանդի և նրա կնոջ՝ Մերի Սեսիլիա Հաթթոնի ընտանիքում։ Բացի նրանից, ընտանիքն արդեն ուներ երեխա՝ նրա ավագ քույրը՝ Սառան։ Մանուկ հասակում նրան ուղարկել են սովորելու վանքի դպրոցում, որը թողել է տասնհինգ տարեկանում՝ դերասանուհի դառնալու համար։ 1907 թվականին Բոլանդը իր դեբյուտը կատարեց Բրոդվեյում, որտեղ կարճ ժամանակում նա հասավ հաջողության և հանրային ճանաչման։ 1915 թվականից դերասանուհին սկսեց նկարահանվել ֆիլմերում՝ համատեղելով աշխատանքը Հոլիվուդում և Նյու Յորքի թատերական բեմերում հետագա տարիներին։ Առաջին համաշխարհային պատերազմի ժամանակ Բոլանդը զրուցել է Ֆրանսիայում գտնվող ամերիկյան զորքերի հետ։ Ձայնային ֆիլմերի գալուստով դերասանուհին սկսեց շատ ավելի շատ նկարահանվել մեծ էկրանին՝ նկարահանվելով այնպիսի ֆիլմերում, ինչպիսիք են «Եթե ես մի միլիոն ունենայի» (1932), «Վախեցած չորսը» (1934), «Կանայք» (1939)։ «Հպարտություն և նախապաշարմունք» (1940) և «Julia Misbehaves» (1948): 1940-ականների վերջից նաև աշխատել է հեռուստատեսությամբ, որտեղ 1955 թվականին կատարել է իր վերջին դերը։

Մերի Բոլանդ
Մերի Բոլանդը երբեք չի ամուսնացել և երեխաներ չի ունեցել։ Թոշակի անցնելուց հետո նա իր կյանքի մնացած մասն անցկացրել է Նյու Յորքում՝ Էսսեքս Հաուս բնակելի համալիրում, որտեղ մահացել է սրտի կաթվածից 1965 թվականի հունիսին՝ 85 տարեկան հասակում։ Դերասանուհուն հուղարկավորել են Գլենդելի Forest Lawn գերեզմանատանը։ Նրա ներդրումը ԱՄՆ կինոարդյունաբերության մեջ աստղ ունի Հոլիվուդի Փառքի ծառուղում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. ↑  Nissen, Axel (2007). *Actresses of a Certain Character: Forty Familiar Hollywood Faces from the Thirties to the Fifties* (անգլերեն). McFarland. էջեր 38–43. ISBN 9780786427468. Վերցված է 2017 թ․ նոյեմբերի 27-ին.
4. ↑  Great Stars of the American Stage, Profile #76, c.1952(reprint 1954) by Daniel Blum

Արտաքին հղումներ
----------------

* Mary Boland: Broadway Photographs(Univ. of South Carolina)
* Mary on the cover of The Theatre Jan. 1913(archived)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Broadway Database · Internet Movie Database · ԿինոՊոիսկ · Find A Grave · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNC: a11269844 · BNE: XX1276812 · BNF: 14670025j · GND: 12878234X · ISNI: 0000000059357419 · LCCN: n87847180 · SUDOC: 115989765 · VIAF: 27327883 · WorldCat VIAF: 27327883 |

 |

 |
**«Եվդոկիա»** (հուն․՝ Ευδοκία), հույն ռեժիսոր Ալեքսանդր Դամյանոսի դրամատիկական ֆիլմը, որը նկարահանվել է 1971 թվականին։ Համարվում է հունական կինոարվեստի մարգարիտներից մեկը։

Ֆիլմի գործողությունների զարգացումներն ուղեկցվում են ավանդական հունական պարերով և երաժշտությամբ։ 1986 թվականին «Եվդոկիան» Հունաստանի կինոգետների ասոցացիայի կողմից ճանաչվել է, որպես բոլոր ժամանակների լավագույն հունական ֆիլմ։

Սյուժե
------

Ֆիլմի հիմնական հերոսներն են սերժանտ Յորղոսը և մարմնավաճառ Եվդոկիան։ Եվդոկիան հույն սպայի հետ ամուսնացել է կարճատև և կրքոտ սիրավեպի համար։ Շուտով միջավայրի ազդեցությունը փորձություններ է առաջացնում զույգի հարաբերություններում։ Արդյունքում Յորղոսը փախուստի ապարդյուն փորձ է կատարում։

Դրանից հետո Յորղոսը որոշում է Եվդոկիայի հետ հեռանալ և գնալ քաղաքից շատ հեռու։ Այնտեղ նրանք անցկացնում են հիանալի օրեր՝ պայծառ արևի շողերի և բնության գրկում։ Յորղոսը սիրահարված էր Եվդոկիային և հանուն նրա շատ զոհողությունների էր գնացել։ Ի վերջո սպան նկատում է, որ իր սիրած կինը ամեն կերպ փորձում է վանել իրեն և ընկնում է ծանր ապրումների մեջ։

Շուտով պարզ է դառնում այն, որ երկու տարբեր մարդկանց մտածողության նմանությունը կարող է նրանց միավորման պատճառ դառնալ։ Նրանք երկուսն էլ ըստ երևույթի ցանկանում էին պայքարել երկրում տիրող կարգերի դեմ, սակայն գիտակցում էին, որ դա հնարավոր չէ։

Ֆիլմի գլխավոր հերոսների հարաբերությունների լարվածությունը և դեպքերի ու իրադարձությունների արագ զարգացումը այն դարձնում է հունական կինոարվեստի լավագույն ստեղծագործություններից մեկը։

Ծանոթագրություններ
------------------

1. ↑
2. ↑  «Zeibekiko:Unwritten Laws for a Man's Honor! Part II (Videos)». Keep Talking Greece. 2010 թ․ սեպտեմբերի 12. Արխիվացված է օրիգինալից 2017 թ․ հուլիսի 20-ին. Վերցված է 2017 թ․ ապրիլի 4-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · FilmAffinity · Internet Movie Database |

 |

|  |
| --- |
| 
  **Հունաստան**   **Մշակույթ**   **Կինո**
 |
**Վիտալի Վիկտորի Բագանով** (ռուս.՝ Виталий Викторович Баганов, սեպտեմբերի 6, 1952(1952-09-06), Լենինգրադ, ՌԽՖՍՀ, ԽՍՀՄ), սովետական, իսկ հետո նաև ամերիկյան կինոդերասան։

Կենսագրություն
--------------

Բագանովը ծնվել է Սանկտ Պետերբուրգում 1952 թվականին՝ Վիկտոր Վասիլի և Զինաիդա Իվանի Բագանովների ընտանիքում։

Սանկտ Պետերբուրգի պետական համալսարանում 4 տարի ուսումնասիրել է աստղագիտություն։ Հետո ընդունվեց Բեմական արվեստի ռուսական պետական համալսարան։ Համալսարան ավարտելուց հետո աշխատել է Բալթիկայի տանը և Վ․ Կոմիսարժևսկայայի անվան ակադեմիական դրամատիկական թատրոնում, 1980- ականներին նկարահանվել է ֆիլմերում։

Ընդմիջումից հետո խաղացել է Վալերիի դերը «Կլան Սոպրանո» (2001) ֆիլմում, խաղացել է «Էյփրիլի տոնը» (2003) և «Ռոկուեյ» (2007) ֆիլմերում, թատերական ներկայացումներում, «C.S.I.. Հանցագործության վայրը Նյու Յորք» (2004) հեռուստասերիալում։ 2008 և 2009 թվականներին հնչունավորել է միջազգային հանցագործ Ռեյ Բուլգարինի դերը GTA IV- ում։

Ֆիլմագրություն
--------------

1. 1979 — Ինժեներ Գրաֆտիո — *Մալախով*
2. 1979 — Շերլոկ Հոլմսը և դոկտոր Վաթսոն - *ոստիկան Ռենս*
3. 1982 — Նիզակավոր տիկինը
4. 1986 — Սուր թրերի վրա - *չեկիստ*
5. 1988 — Շան ձագ
6. 1988 — Ֆիզիկոսները
7. 1998 — Եռյակ / *Troika* — *Վիտալի*
8. 2000 — Օրենք և կարգ։ Հատուկ կորպուս / *Law & Order: Special Victims Unit* — *բարմեն*
9. 2001 — Կլան Սոպրանո / *The Sopranos* — *Վալերի*
10. 2003 — Էյփրիլի տոնը / *Pieces of April* — *Half Asleep Man*
11. 2004 — C.S.I.. Հանցագործության վայրը Նյու Յորք / *CSI: NY* — *դոկտոր Բոգդան Իվանով*
12. 2007 — Ռոկուեյ / *Rockaway* — *Սերգեյ*
13. 2008 — GTA IV - *Ռեյ Բուլգարին*
14. 2009 — Grand Theft Auto IV: The Ballad of Gay Tony - *Ռեյ Բուլգարին*
15. 2010 — Սոլթ - *Ռուսաստանի նոր նախագահ*

Ծանոթագրություններ
------------------

1. ↑
**Սարգիս Բ Հասան-Ջալալյան** (*անհայտ* - դեկտեմբերի 19, 1828(1828-12-19), Թիֆլիս, Վրացական նահանգ, Ռուսական կայսրություն), Աղվանից (Գանձասարի) կաթողիկոս 1810-1815 թվականներին, այնուհետև Արցախի թեմի միտրոպոլիտ։ Նախ կրոնավորել է Գանձասարում, 1797-1808 թվականներին եղել Հաղպատի միաբանության առաջնորդը։ Կաթողիկոս է ընտրվել եղբորորդու՝ Բաղդասարի աջակցությամբ։ Ամենայն Հայոց կաթողիկոսության ենթակայությունից դուրս գալու հակվածություն ցուցաբերելու համար արքեպիսկոպոս (հետագայում՝ կաթողիկոս) Ներսես Աշտարակեցին ցարական կառավարության միջոցով վերացրել է Աղվանից կաթողիկոսությունը՝ Արցախի թեմին վերապահելով միտրոպոլիտության իրավունք։

Ծանոթագրություններ
------------------

1. 1 2  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 216)։*  |
**Լայոշ Ֆյուր** (հունգ.՝ Lajos Für, դեկտեմբերի 21, 1930(1930-12-21), Egyházasrádóc, Körmend District, Վաս, Հունգարիա - հոկտեմբերի 22, 2013(2013-10-22), Բուդապեշտ, Հունգարիա), հունգարիացի քաղաքական գործիչ, Հունգարիայի պաշտպանության նախարար (1990—1994):

Կենսագրություն
--------------

1954 թվականին ավարտել է Լայոշ Կոշուտի անվան համալսարանի պատմագիտական ֆակուլտետը։ 1956 թվականին դարձավ այդ համալսարանի պրոֆեսորի ասիստենտ։ 1956 թվականի դեպքերի ակտիվ մասնակից, Դեբրեցենում հեղափոխական պահանջների կազմակերպիչներից մեկը։ Խորհրդային զորքերի ներս մտցնելուց հետո ներկալվել է, հեռացվել աշխատանքից։ 1957 թվականին արտաքսվել է Ֆրանսիա, բայց մի քանի ամիս անց վերադարձել է։ 1958 թվականին գործազուրկ էր, ապա դարձել է գրադանավար, բեռնակիր և ուսուցիչ տարրական դպրոցում։

1963 թվականին հայտարարված համընդհանուր ներումից հետո.

* 1964—1978 թվականներին աշխատել է, որպես գիտաշխատող, պետ հունգարիական գյուղատնտեսական թանգարանում;
* 1971 թվական — պաշտպանել է թեկնածուական դիսերտացիա;
* 1980—1987 թվականներ — թանգարանի գիտական քարտուղար;
* 1983 թվական — պաշտպանել է դոկտորական դիսերտացիա;
* 1984 թվական — փորձել է ընդունվել աշխատանքի Դեբրեցենի համալսարանում, սակայն ապարդյուն;
* 1988—1990 թվականներ — դասախոս;
* 1990—2000 թվականներ — Էտվեշ Լորանդի անվան համալսարանի պատմագիտական ֆակուլտետի դոցենտ։

1985 թվականին կրկին դարձել է հերձվածողների անդամ։ 1987 թվականին դարձավ Հունգարիայի դեմոկրատիական ֆորումի (ՀԴՖ) անդամ։ 1989 թվականին դարձավ ՀԴՖ նախագահ։ 1989—1996 թվականներին՝ Պրեզիդիումի անդամ, 1991 թվականին՝ փոխնախագահ, մինչև 1991 թվականը՝ ՀԴՖ կատարողական նախագահ էր։ 1994—1996 թվականներին դարձավ դրա նախագահը։

1990—1994 թվականներին եղել է Հունգարիայի պաշտպանության նախարար։ 1990 թվականին ընտրվել է Ազգային Ժողովում, 1996 թվականին հեռացավ ՀԴՖ-ից, դառնալ անկախ պատգամավոր։

2007 թվականին որոշեց հեռանալ քաղաքականությունից։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  *National Assembly* Parliamentary Information System
2. 1 2 3 4  Munzinger Personen (գերմ.)
3. ↑

Աղբյուրներ
----------

* 
* 

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 103381325 · GTAA: 100489 · ISNI: 0000000078554071 · LCCN: n84069611 · NKC: jx20080220002 · NTA: 131749617 · NSZL: 000000010849 · NUKAT: n2007127975 · SUDOC: 069126542 · VIAF: 42252754 · WorldCat VIAF: 42252754 |

 |

 |
**Անդրեյ Գենադևիչ Կալաշնիկով** (հուլիսի 15, 1970(1970-07-15), Կրասնոդար, ՌԽՖՍՀ, ԽՍՀՄ), խորհրդային և ռուս ֆուտբոլիստ, կիսապաշտպան։

Գործունեություն
---------------

1988 թվականին անցկացրել է 2 հանդիպում Մայկոպի «Դրուժբա» ակումբում։ 1989-1991 թվականներին հանդես է եկել բելորենչսկական «Խիմիկ» ակումբի կազմում, 110 հանդիպման ընթացքում խփել է 22 գոլ։

1992-1993 թվականներին խաղացել է «Զակարպատյա» ակումբի կազմում, 62 խաղի ընթացքում խփել է 7 գոլ։

1994-1996 թվականներին խաղացել է «Կուբան» ակումբի կազմում, անցկացրել է 45 հանդիպում և խփել է 2 գոլ հիմնական կազմում, և ևս 3 հանդիպման հրավեր է ընդունել Կուբան 2-ի երրորդ լիգայի կազմում։

1996 թվականի ավարտին անցկացրել է Տամեշյովսկի «Իզումրուդ» ակումբում, 20 խաղերի ընթացքում խփել է 4 գոլ։ 1997-1998 թվականներին եղել է Բելցսկի Ռոմ ակումբում, անցկացրել է 1 հանդիպում Մոլդովայի բարձրագույն լիգայում։ 1999 թվականի մրցաշրջանում նորից խաղացել է Կուբան ակուբի կազմում, 18 խաղերի ընթացքում խփել է 1 գոլ։

2000 թվականի մրցաշրջանը անցկացրել է Պավլոդարսկի «Իրտիշ» ակումբում, հավաքականում որտեղ կատարել է իր նորամուտը Ղազախստանի բարձրագույն լիգայում։ Թիմի հետ միասին դարձել է առաջնություն բրոնզե մրցանակակիր։ 2001 թվականին հանդես է եկել «Ակտոբե Լենտո» ակումբում անցկացրել է 6 խաղ։

Ձեռբերումներ
------------

* Ղազախստանի առաջնության բրոնզե մրցանակակիր։ 2000

Կարիերայից հետո
---------------

Կարիերայի ավարտից հետո պրոֆեսիոնալ ֆուտբոլիստը հանդես է եկել սիրողական մակարդակում, խաղացել է Վետերանների «Կուբան» ֆոտւբոլային ակումբում։

Ծանոթագրություններ
------------------

1. ↑  НАСЛЕДИЕ-1999
2. ↑  IX ЧЕМПИОНАТ КАЗАХСТАНА ПО ФУТБОЛУ — 2000. ВЫСШАЯ ЛИГА. ИГРАЛИ И ЗАБИВАЛИ
3. ↑  Х ЧЕМПИОНАТ КАЗАХСТАНА ПО ФУТБОЛУ — 2001. ВЫСШАЯ ЛИГА. ИГРАЛИ И ЗАБИВАЛИ
4. ↑  «ВЕТЕРАНЫ ВЗЯЛИ КУБОК». Արխիվացված է օրիգինալից 2012 թ․ նոյեմբերի 25-ին. Վերցված է 2012 թ․ ապրիլի 23-ին.

Արտաքին հղումներ
----------------

* Профиль на сайте footbook.ru
* Профиль на сайте playerhistory.com
* Ֆուտբոլիստի էջը *FootballFacts.ru* կայքում
**«Գլոբալ ջրային համագործակցություն»** (անգլ.` *The Global Water Partnership*, *GWP*), միջպետական կազմակերպություն, որը կոչված է խթանելու «Ջրային ռեուրսների համապարփակ կառավարման» (*Integrated Water Resource Management*, *IWRM*) ծրագիրը։

Ընկերության նպատակն է երկրագունդն անվտանգ ջրով ապահովելը։ Ընկերությունն առաջարկում է գործնական խորհրդատվություն ջրային ռեսուրսների որակյալ կառավարում իրականացնելու համար։ Այն հանդես է գալիս որպես բաց ցանց, որի հետ ազատորեն կարող են համագործակցել կառավարական հաստատությունները, ՄԱԿ-ի գործակալությունները, զարգացման բանկերը, գիտահետազոտական հաստատությունները, հասարակական կազմակերպությունները, մասնավոր հատվածը և այլն։

Հիմնադրվել է 1996 թվականին՝ Համաշխարհային բանկի, Միավորված ազգերի կազմակերպության զարգացման ծրագրի և Շվեդիայի միջազգային զարգացման գործակալության աջակցմամբ (*Սիդա*)։ Սկզբնապես գործելով «Սիդայի» ենթակայության տակ, միջազգային կանոնադրությամբ «Գլոբալ ջրային համագործակցությունը» 2002 թվականին փոխում է կարգավիճակը և վերածվում միջպետական կազմակերպության։

Կազմակերպության գրասենյակը գտնվում է Շվեդիայի մայրաքաղաք Ստոկհոլմում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Ռայնիկե, Վոլֆգանք Հ. (1999) «Այլ համաշխարհային ցանց։ Համաշխարհային հասարակական քաղաքական ցանցեր»
«Արտաքին քաղաքականություն», № 117 էջեր 44-57, էջ 47
2. ↑  «Արխիվացված պատճենը». Արխիվացված է օրիգինալից 2012-06-30-ին. Վերցված է 2014-02-06-ին.

Արտաքին հղումներ
----------------

* Պաշտոնական կայք
**Քասախի բազիլիկ**, **Ապարանի բազիլիկա**, եկեղեցի Հայաստանում՝ Արագածոտնի մարզում՝ նախկին Ապարանի շրջանում։ Հնում՝ Այրարատ աշխարհի Նիգ գավառի Քասախ (այժմ՝ Ապարան) բնակավայրում։ 1944-48 թվականների եկեղեցու պեղումները ղեկավարող ճարտարապետ Ա. Սահինյանի կարծիքով՝ Քասախի բազիլիկը կառուցվել է 4-րդ դարի սկզբներին։ Թորոս Թորամանյանի կարծիքով՝ «... թերևս եղած լինի եկեղեցու փոխակերպված հեթանոսական տաճար»։ Ուստի ենթադրվում է, թե նախապես եղել է Արշակունի թագավորական տան ապարանքի աղոթատեղին։

Կառուցվել է տուֆի սև-մոխրագույն մեծ քարերով, ուղղանկյուն հատակագծով, արևելք-արևմտյան առանցքով։ Արևելյան կողմն ունի ներսից պայտաձև, դրսից՝ հնգանիստ աբսիդ, որ գտնվում է սրահից դուրս։ Պահպանվել են պատերը՝ ամբողջ բարձրությամբ, խորանը և հենարանների, թաղերի, կամարների ու շքամուտքերի մնացորդները։ Ամբողջությամբ ավերված են եկեղեցու հյուսիսային պատին կից դահլիճը և դրան հյուսիսից միացած փոքր եկեղեցին։ Մեծ սրահի 4 մուտքերից 3-ը շքամուտքեր են՝ ճարտարապետական հետաքրքրության ունեցող ձևավորմամբ։ Սրանց բարավորնևրը քանդակագործության բացառիկ նմուշներ են։ Լուսավորվել է արևելյան և արևմտյան պատերի մեկական և հարավային պատի երեք գեղեցիկ ոճավորված պատուհաններից։

1948 թվականի (պեղումներ)ի ժամանակ բացվել են հյուսիսից կից կառույցը և նրանից հյուսիս ընկած միանավ բազիլիկ եկեղեցին։ Գտնված երեք կողմերից քանդակազարդ արժեքավոր խոյակներից այժմ պահվում են Հայաստանի Պատմության պետական թանգարանում։ Հայկականի հետ գտնվել են նաև սելևկյան թագավոր Անտիոքոս 7-րդ էվերգետոսի ոսկե դրամը (տետրադրախմա), բյուզանդական ուռուցիկ ոսկեդրամներ (10-րդ դար), բյուզանդական (10-11-րդ դարերի) և վրացական (Թամար թագուհու) պղնձյա դրամներ։ 1981 թվականին կատարվել են եկեղեցու վերականգնման աշխատանքներ։ 

|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Տարոն Իսկենդերյան** (մարտի 19, 2002(2002-03-19), Լոս Անջելես, Կալիֆոռնիա, ԱՄՆ), պրոֆեսիոնալ ֆուտբոլիստ, որը խաղում է հարձակվողական կիսապաշտպանի դիրքում «Ռեալ Մոնարխ»-ի կազմում։ Ծնվել է Միացյալ Նահանգներում, միջազգային ասպարեզում ներկայացնում է Հայաստանը։

Ակումբային կարիերա
------------------

Իսկենդարյանը հանդես է եկել «Լոս Անջելես Գալաքսիի» ակադեմիայի կազմում, նախքան կատալոնական «Գավա» ակումբի մինչև 19 տարեկանների թիմում խաղալը։ Նա վերադարձել է Միացյալ Նահանգներ խաղալու «Ռեալ Սո Կալ» ակումբում խաղալու, իսկ ավելի ուշ տեղափոխվել է Արիզոնա նահանգի Կասա Գրանդե քաղաքում գտնվող Բարսայի ռեզիդենտ ակադեմիա։

2022 թվականի մարտին մրցաշարից առաջ հայտարարվել է, որ Իսկենդերյանը 2022 թվականի մրցաշրջանից առաջ USL ակադեմիայի պայմանագիր է կնքել «Լաս Վեգաս Լայթս»-ի հետ։ Նա ակումբի կազմում իր նորամուտը նշել է 2022 թվականի մարտի 13–ին՝ փոխարինման դուրս գալով 53-րդ րոպեին՝ «Նյու Մեքսիկո Յունայթեդ»-ից 0:2 հաշվով կրած պարտության ժամանակ։

Խաղերի վիճակագրություն
----------------------

*Հանդիպումը կայացել է 2022 թվականի հոկտեմբերի 22*-ի դրությամբ

Արդյունք| Ակումբ | Մրցաշրջան | Լիգա | Ազգային գավաթ | Մայրցամաքային | Ընդհանուր |
| --- | --- | --- | --- | --- | --- |
| Դիվիզիոն | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Լաս Վեգաս Լայթ | 2022 | USL | 26 | 1 | 1 | 0 | — | 27 | 1 |
| Ընդհանուր կարիերայի ընթացքում | 26 | 1 | 1 | 0 | 0 | 0 | 27 | 1 |

Ծանոթագրություններ
------------------

1. ↑  «LA Galaxy Academy announce Graduating Class of 2018 | LA Galaxy». *lagalaxy*.
2. ↑  «Discovering young talents: Armenian pupil of LA Galaxy (PHOTOS) | NEWS.am Sport - All about sports». *sport.news.am*.
3. ↑  «Barça Residency Academy Doubleheader vs. Nomads and Albion SC». 2021 թ․ ապրիլի 13.
4. ↑  «Las Vegas Lights FC Roster». *www.uslchampionship.com*.
5. ↑  «Match Center | USLChampionship.com». *www.uslchampionship.com*.
6. ↑  «USA - D. Iskenderian - Profile with news, career statistics and history - Soccerway». *uk.soccerway.com*.
7. ↑  Ֆուտբոլիստի էջը *soccerway.com* կայքում(անգլ.)
**Վանաձորի թիվ 22 հիմնական դպրոց**, միջնակարգ հիմնական դպրոց է Հայաստանի Լոռու մարզի Վանաձոր քաղաքում։

Դպրոցի պատմությունը
-------------------

Վանաձորի N22 դպրոցը հիմնադրվել է 1968 թ. թիվ 13 և թիվ 20 դպրոցների միավորման հետևանքով։ Իրականում թիվ 13 դպրոցը Վանաձոր թաղամասում դադարում է գոյություն ունենալուց, այն 1969 թ.-ից պետք է գործեր Դիմաց թաղամասում որպես՝ նոր դպրոց։ N 22 միջն. դպրոցի առաջին տնօրենն է եղել Միհրդատ Օդաբաշյանը՝ 1968-1974 թթ։ Հաջորդ տնօրենն էր Մառլենա Մանուկյանը՝ 1974-1976 թթ. այնուհետև տնօրեն է նշանակվում Ռազմիկ Չարչյանը. նա ղեկավարել է մինչև 1999 թ. շուրջ 23 տարի։

1999-2009 թթ. ղեկավարել է Համլետ Խաչատրյանը, 2009 թ. դպրոցը ղեկավարում է Դավիթ Մելքոնյանը։ Մինչև 1988 թ. ավերիչ երկրաշարժը դպրոցը գտնվում էր Կարմիր Բանակի փողոցի վրա, ուներ երկու մասնաշենք, մարզահրապարակ, մարզադահլիճ, ուսումնադաստիարակչական աշխատանքների կազմակերպման համար բոլոր անհրաժեշտ հնարավորությունները. այսինքն՝ դպրոցը տիպային էր։ Երկրաշարժից հետո, ինչպես որ տուժած շատ դպրոցներ իրենց ուսումնական տարին շարունակեցին օտար ափերում այդպես էլ թիվ 22 միջնակարգ դպրոցը հանգրվանեց Եվպատորիա քաղաքի «Չայկա» հանգստյան տանը։ Տնօրեն Չարչյանի և փոխտնօրեն Ղուկասյանի քրտնաջան աշխատանքների շնորհիվ ռուսական այդ միջավայրը վերածվեց հայկական մի օջախի, ու դպրոցը շարունակեց գործել։ Հարազատ քաղաքում մնացած աշակերտների համար ևս չընդհատվեց ուսումնական տարին.Վրույր Վեքիլյանի, Թամարա Կարախանյանի, Իրա Հովհաննիսյանի ջանքերով դպրոցի բակում տեղադրվեցին վրաններ, ու սկսվեցին պարապմունքները։ Եվպատորիայից վերադարձավ փոխտնօրեն Գարնանուշ Ալիխանյանը և ստանձնեց դպրոցի աշխատանքների կազմակերպումը։

1989 թ. հոկտեմբերին դպրոցը տեղափոխվեց քաղաքի պիոներ-պալատի հարևանությամբ գտնվող ժամանակավոր կառույցը և աշխատեց մինչև 2000 թ.։ Շառլ Ազնավուրի, տեր և տիկին Հովնանյանների ֆինանսավորմամբ կառուցվեց թիվ 22 միջնակարգ դպրոցի նոր շենքը և սկսեց գործել նույն հասցեում, ինչպես հիմնադրման օրից էր։ Դպրոցի բացմանը ներկա էին ՀՀ Նախագահը, Շառլ Ազնավուրը, տեր և տիկին Հովնանյանները…

Մինչև երկրաշարժը դպրոցն ունեցել է մոտ 900 աշակերտ, իսկ հիմա՝ ընդամենը 300։ Վանաձորի թիվ 22 միջնակարգ դպրոցն ունի հրաշալի ավանդույթներ ու նշանակալի ձեռքբերումներ։ Դպրոցի բազմաբովանդակ աշխատանքերին իրենց նվիրվածությամբ նպաստել են բազմաթիվ վաստակաշատ ուսուցիչներ։ Ահա նրանց ոչ լրիվ ցանկը. Գարնանուշ Ալիխանյան, Թամարա Կարախանյան, Ռոզա Կռիլովա, Հասմիկ Հովհաննիսյան, Լիդա Առաքելյան, Թամարա Թովմասյան, Մարգո Նորատուկյան, Անահիտ Ղազարյան, Հռիփսիմե Այվազյան, Ալեքսանդր Մամունց, Վրույր Վեքիլյան, Ամալյա Լոռյան, Էլիզա Փաշինյան, Ռիմա Աբրահամյան, Զինա Ղևոնդյան, Իրա Հովհաննիսյան, Սիրուշ Ղուկասյան, Շամիր Միսկարյան, Վաչե Վիրաբյան…

2010 թ. «Լինսի» հիմնադրամի կառավարման խորհրդի որոշմամբ վերանաորոգվեց N22 դպրոցի հին մասնաշենքը, կառուցվեց նոր մասնաշենքը և սպորտդահլիճը։
**Էրիկ Գրիգորյան** (հոկտեմբերի 17, 1979, Կապան, Սյունիք), Հայաստանի բնապահպանության նախարար (2018-2019)։ ՀՀ շրջակա միջավայրի նախարար (2019-2020)։

Կենսագրություն
--------------

Էրիկ Գրիգորյանը ծնվել է 1979 թվականի հոկտեմբերի 17-ին Կապան քաղաքում։ 1995-2000 թվականներին սովորել է Երևանի պետական տնտեսագիտական ինստիտուտի ընդհանուր տնտեսագիտական ֆակուլտետի՝ բնօգտագործման տնտեսագիտություն մասնագիտության բաժնում։ 2004-2005 թվականներին սովորել է Էգեյան համալսարանի, բնապահպանական գիտությունների ֆակուլտետում, ուսումնասիրել է շրջակա միջավայրի կառավարման և քաղաքականության միջազգային անսպիրանտական ծրագիրը։ 2007 թվականին սովորել է Դրեզդենի տեխնոլոգիական համալսարանում, ուսումնասիրել է շրջակա միջավայրի կառավարման միջազգային հետբուհական դիպլոմավորված ծրագիրը։ 2008-2009 թվականներին սովորել է Ալեքսանդրի Տեխնոլոգիական Ինստիտուտի և Սալոնիկի Արիստոտելի համալսարանի համատեղ դոկտորական ծրագրում, ուսումնասիրել է շրջակա միջավայրի տնտեսագիտությունը։

Աշխատել է բնապահպանական և կլիմայական տարբեր տեղական և միջազգային կազմակերպություններում և ծրագրերում։

2017 թվականի փետրվարի 22-ից աշխատել է Հայաստանի Հանրապետության վարչապետի օգնական, 2017 թվականի մայիսի 30-ից Հայաստանի Հանրապետության բնապահպանության առաջին փոխնախարար, եղել է ԱՊՀ միջպետական բնապահպանական խորհրդի նախագահ, ՄԱԿ Կլիմայի Շրջանակային Կոնվենցիայի ազգային համակարգող։

2020 թվականի մայիսի 5-ին սեփական դիմումի համաձայն ազատվել է ՀՀ Շրջակա միջավայրի նախարարի պաշտոնից։ 

Հայաստանում, Ռուսաստանում, Հունաստանում և Գերմանիայում տպագրված մի շարք հրատարակությունների, գիտական հոդվածների հեղինակ է։

Ներկայումս հանդիսանում է "Environment Group" տարածաշրջանային բնապահպանական կազմակերպության հիմնադիրը և ղեկավարը։

Ընտանիք
-------

Ամուսնացած է ունի երեք երեխա, երկու որդի և դուստր։ Կինը՝ Նանե Շահնազարյան, աշխատում է ֆինանսների նախարարությունում։

Ծանոթագրություններ
------------------

1. ↑  «Էրիկ Գրիգորյանը՝ ԱՊՀ երկրների Միջպետական էկոլոգիական խորհրդի նախագահ». *MediaLab Newsroom-Laboratory* (ամերիկյան անգլերեն). 2019 թ․ սեպտեմբերի 17. Վերցված է 2021 թ․ հուլիսի 14-ին.
2. ↑  «Armenia 4th National Communication on Climate Change» (PDF).
3. ↑  «Էրիկ Գրիգորյանն ազատվել է շրջակա միջավայրի նախարարի պաշտոնից - WNews.am». *PAN.am* (անգլերեն). 2020 թ․ մայիսի 5. Վերցված է 2020 թ․ մայիսի 5-ին.
4. ↑  «Բնապահպանության նորանշանակ նախարար Էրիկ Գրիգորյանի ընտանիքը (Photo) - WNews.am». *WNews.am* (ամերիկյան անգլերեն). 2018 թ․ մայիսի 17. Վերցված է 2018 թ․ հունիսի 30-ին.(չաշխատող հղում)

Արտաքին հղումներ
----------------

* Հայաստանի Հանրապետության բնապահպանության նախարարության պաշտոնական կայք Արխիվացված 2018-05-31 Wayback Machine
Անվան այլ կիրառումների համար տե՛ս՝ Կոմս Մոնտե-Քրիստո (այլ կիրառումներ)

**Կոմս Մոնտե-Քրիստո (հեռուստաֆիլ, 1975)** (անգլ.՝ The Count of Monte Cristo), հեռուստաֆիլմ, հիմնված Ալեքսանդր Դյումայի համանուն վեպի վրա։

Սյուժե
------

Առաջադիմող նավաստի Էդմոն Դանդեսին, ով պատրաստվում էր դառնալ կապիտան և ամուսնանալ կատակոնուհի Մերսեդեսի հետ, նետում են բանտ, նրա վատը ցանկացողների սխալ հայտարարության պատճառով, ում նա ընկեր էր համարում։ Այնտեղ նա հանդիպում է աբբա Ֆարիային և նրա հետ կազմակերպում փախուստ։ Հերթական նոպայից հետո աբբան մահանում է։ Ամրոցի պահակախումբը, որը կարել է մահացածին պարկի մեջ, պատրաստվում էր նրան երեկոյան թաղել։ Դանտեսը դիակը տեղափոխում է իր բանտախուց, իսկ իրեն կարելով պարկի մեջ փախչում է ամրոցից։

Մոնտե - Քրիստո կղզին անմարդաբնակ է և մաքսանենգները այն օգտագործում են որպես փոխաբեռնման կետ։ Դանդեսը խորամանկությամբ՝ ձևացնելով հիվանդ, կարողանում է մնալ կղզում, որտեղ նա գտնում է գանձը, որի մասին պատմել և կտակել էր աբբա Ֆարիան։

Էդմոն Դանտեսը գնում է կոմսի տիտղոս և տուն Փարիզի կենտրոնում։ Կոմս Մոնտե - Քրիստոյին տեսքով Դանտեսը մուտք է գործում բարձր խավ։

Կոմսը սպանում է ոչ որպես սովորական մարդասպան, նա գործում է խորամանկությամբ՝ արդյունքում Ֆեռնանը ինքնասպան է լինում, Վիլֆորը կորցնում է իր ընտանիքը և խելագարվում, իսկ Դանգլարը հարստության մնացորդներով ավազակները գերի են վերցնում և թալանում։ Բայց նրան կոմսը այնուամենայնիվ ներում է։

Ֆիլմի վերջում կոմսը երիտասարդ սանուհու՝ հպարտ և գեղեցիկ Հայդեի հետ (Ֆեռնանի կողմից դավաճանված յանինացի Ալի Թեբելին փաշայի դուստրը), ում կոմսը գնել էր ստրկությունից երեխա հասակում և ով նրան անփոխադարձ սիրում է, նավարկում են չտեսնված վայրեր, նոր կյանքի և փոխադարձ երջանկության հույսով։

Դերերում
--------

* Ռիչարդ Չեմբերլեն — *Մոնտե-Քրիստո*
* Թոնի Քերթիս — *Ֆեռնան Մոնդեգո*
* Թրեվոր Հովարդ — *աբբա Ֆարիա*
* Լուի Ժուրդան — *Վիլֆոր*
* Դոնալդ Պլենզես — *Դանգլար*
* Թերին Պաուեր — *Վալենտինա Վիլֆոր*
* Քեյթ Նելիգան — *Մերսեդես*

Նկարահանող խումբ
----------------

* Սցենարի հեղինակ՝ Սիդնի Քերոլ
* Պրոդյուսեր՝ Նորման Ռեզենմարթ
* Նկարիչ Վոլտել պատրիարկա
* Մոնտաժ Ջին Միլֆորդ

Ծանոթագրություններ
------------------

1. 1 2 3 4 5

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
«**Գեոստացիոնար բանան Տեխասի վերևում**», կանադացի նկարիչ Սեսար Սաեսի ուտոպիական արտ-նախագիծը, որի համաձայն՝ 2008 թվականի օգոստոսին Տեխասի երկնքում պլանավորվում էր գործարկել կիսակոշտ դիրիժաբլ՝ հելիումով լցված բանանի տեսքով։ Դիրիժաբլի նախատեսվող երկարությունը մոտ 300 մետր էր, դրեյֆի բարձրությունը՝ 30-50 կմ։ Նախագծի հեղինակները պնդում էին, որ դիրիժաբլը հնարավոր կլինի դիտել միայն Տեխասից և հարակից տարածքներից։ Գործարկման ենթադրյալ վայրը՝ Սոնորա (Մեքսիկա), վայրէջքի վայրը՝ Լուիզիանա (ԱՄՆ)։ Սպասվում էր, որ բանանի թռիչքի ժամանակը կկազմի մեկ ամիս։ Արտադրության ենթադրյալ նյութերն էին բամբուկը, բալսան, կաշին, սինթետիկ թուղթը։ Նախագծի մոտավոր արժեքը գնահատվել է 1 մլն դոլար։

Քննադատություն
--------------

Չնայած նախագծի անվանումն ընդգրկում է «գեոստացիոնար» բառը, որպեսզի թռիչքի ուղեծիրն իսկապես գեոստացիոնար լիներ, այն պետք է ունենար մոտ հազար անգամ ավելի բարձրություն։ Հետևաբար, ոչ մի բան չի պարտադրում օդային նավարկությունը կատարել հենց այդ ճանապարհով․ ստրատոսֆերայում այն կքշեր քամին։ Բացի այդ, նույնիսկ ստրատոսֆերային դիիրիժաբլների կառավարական հեռանկարային մշակումներում դրանց բարձրության առաստաղը չի գերազանցում 20-25 կմ։ Ավելի մեծ բարձրության վրա օդային նավթն ավելի հավանական է, որ դիրիժաբլը կպայթի գազի ներքին ճնշման պատճառով։ Այս ամենը, ինչպես նաև տարատեսակ թույլտվություններ ստանալու և այն կասկածները, թե դիրիժաբլը հնարավոր չի լինի տեսնել և այլն, անհնար են դարձրել գեոստացիոնար բանանի նախագծի իրականացումն այն ձևով, ինչպես այն մտածել էր հեղինակը։

Ծրագրի ամփոփում
---------------

Ըստ պաշտոնական կայքի՝ բանանի գործարկումը տեղի չի ունեցել միջոցների բացակայության պատճառով։ Ստանալով մոտ 150 հազար կանադական դոլար կանադական պաշտոնական կառույցներից՝ Սաեսը փախել է երկրից։

Ծանոթագրություններ
------------------

1. ↑  Giant Flying Banana Art Cost
2. ↑  «Bananas Over Bush». Արխիվացված է օրիգինալից 2010 թ․ փետրվարի 10-ին. Վերցված է 2020 թ․ մարտի 27-ին.

Գրականություն
-------------

* Lee Rodney. Inverted Geographies: North America inside-out. — Parallax, Volume 14, Issue 2 May 2008, pp. 31–41

Արտաքին հղումներ
----------------

* «Նախագծի պաշտոնական կայքը». Արխիվացված է օրիգինալից 2019 թ․ հուլիսի 24-ին. Վերցված է 2020 թ․ մարտի 27-ին.
* «Հոդված «Express News» թերթում» (անգլերեն). Արխիվացված է օրիգինալից 2007 թ․ հունվարի 28-ին. `{{cite web}}`: Invalid `|url-status=да` (օգնություն)
* «Հոդված նախագծի ֆինանսական դժվարությունների մասին Journal de Montreal թերթում» (ֆրանսերեն). Արխիվացված է օրիգինալից 2011-06-07-ին. Վերցված է 2020-03-27-ին.
**Ջասինդա Բերրեթ** (անգլ.՝  Jacinda Barrett, օգոստոսի 2, 1972(1972-08-02), Բրիսբեն, Ավստրալիա), ավստրալիական ծագմամբ ամերիկացի դերասանուհի և մոդել։ Առավել հայտնի է այնպիսի ֆիլմերին մասնակցությամբ, ինչպիսիք են «Բրիդջիթ Ջոնս։ Բանականության եզրին» և «Պոսեյդոն» ֆիլմերը։

Կենսագրություն
--------------

Ծնվել է 1972 թվականին Քվինսլենդ նահանգի Բրիսբեն քաղաքում(Ավստրալիա), հրշեջի ընտանիքում։

1988 թվականին հաղթել է «Դոլլիի Ֆոտոմոդել» մրցույթում, երբ դեռևս սովորում էր Քենմորի միջնակարգ դպրոցում, որից հետո սկսել է մոդել աշխատել Եվրոպայում։ 1955 թվականին դառնում է «Իրական աշխարհ։ Լոնդոն» շոուի դերասանական կազմի անդամ, իսկ ավելի ուշ Օքսֆորդում հաճախել է Բրիտանա-ամերիկյան դրամատիկական ակադեմիա։ 1997 թվականին նկարահանվել է «Պատմություններ կրակի մոտ» ֆիլմում։

1988 թվականին Բերրեթը հայտնվում է Maxim ամսագրում` մասնակցություն ունենալով հեռուստատեսային սերիալների նոր սերիաների մասին հրապարակված հոդվածում։ Նրա մասնակցությամբ թողարկվում է «Քամին ջրի վրա» հաղորդումը, որը սակայն առաջին եթերաշրջանից հետո, դադարում է իր գործունեությունը։

Անձնական կյանքը
---------------

2004 թվականի դեկտեմբերի 29-ից Ջասինդան ամուսնացած է Հեբրիել Մաչթի հետ։ Ամուսիններն ունեն երկու երեխա. աղջիկը` Սաթին Անաիս Մաչթը (ծնվ. 20.08.2007) և որդին` Լուկա Մաչթը (ծնվ. 26.02.2014)։
Ազատ ժամանակ Բերրեթը զբաղվում է պարաշյուտիզմով։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  filmportal.de — 2005.
2. 1 2  *Deutsche Nationalbibliothek* Record #1025097998 // Gemeinsame Normdatei (գերմ.) — 2012—2016.
3. ↑
4. ↑  «Արխիվացված պատճենը». Արխիվացված է օրիգինալից 2012 թ․ հունվարի 4-ին. Վերցված է 2017 թ․ մայիսի 7-ին.
5. ↑
6. ↑

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 11014423 · BNE: XX5560140 · BNF: 15746678x · CONOR: 129045859 · GND: 1025097998 · ISNI: 0000000114928916 · LCCN: no2005027391 · SUDOC: 167811843 · VIAF: 66199410 · WorldCat VIAF: 66199410 |

 |

 |
**Մուտքագրման կույր մեթոդ**, համակարգչով, գրամեքենայով կամ այլ տեխնիկական սարքի ստեղնաշարով, առանց ստեղներին նայելու ինֆորմացիայի արագ մուտքագրման եղանակ։

Նախկինում հայտնի էր որպես «Ամերիկյան տասմատյա Կույր մուտքագրման» մեթոդ։ Գոյություն ունի դեռ 1888 թվականից։ 
19-րդ դարում կույր մեթոդով գրամեքենաների վրա մուտքագրել էին սովորեցնում մեքենագրուհիներին և քարտուղարուհիներին։ Այն թույլ է տալիս սահմանափակել սղագրության անհրաժեշտությունը և էապես բարձրացնել քարտուղարուհու աշխատանքի արտադրողականությունը։

Պատմություն
-----------

Կույր հավաքելով մեթոդը մշակվել է դատարանի սղագրող, ամերիկացի Ֆրենկ Էդգար Մըքգուրինի կողմից Սոլթ Լեյք Սիթիում, 1888թ. հուլիսի 25-ին։ Մըքգուրին, լինելով այս մեթոդը օգտագործող ժամանակի միակ հայտնի մարդը, հաղթում է ութմատյա տեսողական մեթոդով մեքենագրող հանրահայտ Լուի Թրամվին։ Սա եղել է մեքենագրության առաջին մրցույթը, որը իրականացվել է Սինսինաթի քաղաքում։ Մրցույթի արդյունքները լուսաբանվել են ժամանակի հեղինակավոր բազմաթիվ թերթերի առաջին էջերում։ Մըքգուրին մրցույթում շահել էր 500$ ԱՄՆ, որը, համաձայն սպառողական գների ինդեքսի, 2008 թվականի դրությամբ կկազմեր 11675$ ԱՄՆ [3]: Այս հաղթանակը մեծ հետաքրքրություն առաջացրեց և' կույր մեքենագրման մեթոդի, և' տպագրական մեքենաների հանդեպ։ Այդ օրը կարելի է համարել կույր մեթոդով մեքենագրման ծննդյան օր, որի հիմվան վրա հետագայում ստեղծվեցին տարբեր լեզուների կույր մուտքագրման մեթոդներ։

Այս մրցույթից արդեն երեք տարի անց մուտքագրման Կույր մեթոդին իր ստեղծագործությունում անդրադարձել է նաև Արթուր Կոնանդ Դոյլը.
« - Չե՞ք կարծում, - հարցրեց նա, - որ ձեր կարճատեսությանը պարագայում հոգնեցուցիչ է այդքան շատ մեքենագրելը» ։

```
« - Սկզբում ես հոգնում էի, սակայն ես մեքենագրում եմ կույր մեթոդով, - պատասխանեց նա»։
```

Արթուր Կոնանդ Դոյլ. «Շերլոկ Հոմսի արկածները» 1981թ.
**«Լեդի Ջեյն»** (անգլ.՝ Lady Jane), 1986 թվականի պատմական դրաման, ռեժիսոր` Նան Թրևոր։

Սյուժե
------

Ֆիլմը հիմնված է Հենրի 8-րդի թոռնուհի Լեդի Ջեյն Գրեյի կյանքի իրական իրադարձությունների վրա։

Հենրի 8-րդ Թյուդորի մահից հետո նրա որդին` Էդուարդ 6-րդը, որը կայուն բողոքական էր, դարձել է Անգլիայի թագավոր։ Գրեյների ընտանիքը, որը բարեկամական կապի մեջ էր Թյուդորների հետ, երազում է, որ Էդուարդը շուտով ամուսնանա իրենց ավագ դստեր՝ Լեդի Ջեյնի հետ։ Բայց մահվան շեմին գտնվող երիտասարդ թագավորը և զորավոր Ջոն Դադլին ՝ Գաղտնի խորհրդի ղեկավարը, Գրեյներին առաջարկում են այլ ծրագիր։ Ջեյնը պետք է ամուսնանա Գիլդֆորդի` Ջոն Դադլիի որդու հետ։ Նա անգլիական գահի ժառանգներից մեկն է, և Էդուարդի մահից հետո կարող է դառնալ թագուհի ՝ դրանով իսկ թույլ չտալով կաթոլիկ արքայադուստր Մարիա Տյուդորը իշխանության գալ։ Եվ քանի որ ապագա ամուսինները երիտասարդ և անփորձ են, թագավորությունը ղեկավարելու են Ջոն Դադլին և Գրեյ զույգերը։

Չնայած սպառնալիքներին և ծեծին, Ջեյնը դիմադրում է առաջիկա ամուսնությանը, բայց Էդուարդը համոզում է նրան զիջել։ Շքեղ հարսանիքից հետո Ջեյնը և Գիլդֆորդը տեղափոխվում են հեռավոր կալվածք։ Նրանք շուտով սիրահարվում են միմյանց։ Մինչդեռ Էդուարդ թագավորը մահանում է։ Մահից առաջ Դադլին համոզում է նրան կտակ ստորագրել, որի պայմանների համաձայն Ջեյնը ժառանգում է գահը՝ շրջանցելով արքայադուստրներ Մերիի և Եղիսաբեթի օրինական իրավունքները։ Ջեյնը շփոթության մեջ է, քանի որ պատրաստ չէ թագուհի դառնալ, բայց, այնուամենայնիվ, անցնում է պետական գործերին։ Սակայն նրա բարեփոխումները աջակցություն չեն գտնում և աջակիցները լքում են Ջեյնին։ Նրա կառավարումը տևեց ընդամենը ինը օր։

Արքայադուստր Մերին հռչակվել է Անգլիայի թագուհի, իսկ Ջեյնը, Գիլդֆորդը, Ջոն Դադլին և Հենրի Գրեյը զավթիչներ են հայտարարվել և ուղարկվել են Թաուեր։ Մարիան պատրաստվում է ամուսնանալ Իսպանիայի թագավոր Ֆիլիպ Երկրորդի հետ և մտադիր է ներում շնորհել Ջեյնին և նրա ընտանիքին, չնայած այն բանին, որ իսպանացի բանագնացը պահանջում է նրանց մահապատիժը։ Բայց 1554 թվականի հունվարին մի նոր ապստամբություն է բռնկվում նոր թագուհու դեմ և Մարիան, վախենալով թագի կորստից, որոշում է պետական դավաճանության մեղադրանքով մահապատժի ենթարկել Ջեյնին և Գիլդֆորդին։ Ի վերջո, նա նրանց ներում է առաջարկում ՝ կաթոլիկություն ընդունելու դիմաց, բայց Ջեյնը և Գիլդֆորդը անդրդվելի են։

1554 թվականի փետրվարի 12-ին Լեդի Ջեյնը և Գիլդֆորդ Դադլին գլխատվել են։

Դերերում
--------

* Հելենա Բոնհեմ Քարթեր - Լեդի Ջեյն Գրեյ
* Քերի Էլվես - Գիլդֆորդ Դադլի
* Պատրիկ Ստյուարտ - Հենրի Գրեյ, Սաֆֆոլկի 1-ին դուքս
* Սառա Կեստելման - Լեդի Ֆրանսիս Գրեյ, Սաֆոլկի դքսուհի
* Ջեյն Լապոտիր - Մար I Թյուդոր թագուհի
* Ջոն Վուդ -Ջոն Դադլի, Նորտումբերլենդի 1-ին դուքս
* Ուորեն Շեյր - Էդուարդ VI թագավոր
* Մայքլ Հորդերն - դոկտոր Ֆեկենհեմ, Մարի թագուհու խոստովանահայր
* Զիլա Քլարկ - Լեդի Էն Ուորթոն

Ծանոթագրություններ
------------------

1. ↑
2. 1 2 3
3. 1 2 3 4 5 6 7 8 9 10 11 12

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database |

 |
**Խեսուս Ալբերտո Դատոլո** (իսպ.՝ Jesús Alberto Dátolo, մայիսի 19, 1984(1984-05-19), Carlos Spegazzini, Ezeiza Partido, Բուենոս Այրես, Արգենտինա), արգենտինացի ֆուտբոլիստ, «Բանֆիլդ» ակումբի կիսապաշտպան։

Ակումբային գործունեություն
--------------------------

Խեսուս Դատոլոն իր պրոֆեսիոնալ ֆուտբոլային կարիերան սկսել է 2000 թվականին՝ արգենտինական «Կանյուելաս» ակումբում։ 2002 թվականին տեղափոխվել է «Բանֆիլդ» ակումբ, իսկ հիմնական կազմում առաջին անգամ խաղադաշտ է դուրս եկել 2005 թվականին։ 2006 թվականի կեսերին դարձել է «Բոկա Խունիորս» ակումբի ֆուտբոլիստ։ 2009 թվականին տեղափոխվել է իտալական «Նապոլի»։ 2011 թվականին հանդես է եկել «Էսպանյոլ» ակումբում, իսկ 2012 թվականի սկզբին տեղափոխվել է «Ինտերնասյոնալ», որտեղ համալրել է ակումբում հանդես եկող արգենտինացիների շարքը (Գինյասու, Դ'Ալեսսանդրո, Բոլատտի)։

Դատոլոն առաջին անգամ Արգենտինայի հավաքականի խաղին մասնակցել է Ռուսաստանի դեմ ընկերական խաղում, որը կայացել է Մոսկվայում՝ 2009 թվականի օգոստոսի 12-ին։ Այդ խաղում նրան հաջողվել է դառնալ գոլի հեղինակ՝ դաշտ դուրս գալուց 20 րոպե հետո։

Պաշտոնական խաղերում առաջին գոլը Դատոլոն խփել է Բրազիլիայի դեմ խաղում, որն ավարտվել է Արգենտինայի պարտությամբ՝ 1։3 հաշվով։

Նվաճումներ
----------

* Արգենտինայի չեմպիոն (4)՝ Կլաուսուրա 2005, Ապերտուրա 2006 Կլաուրսուրա 2007, Կլաուրսուրա 2008
* Բրազիլիայի փոխչեմպիոն (1)՝ 2015
* Հունաստանի փոխչեմպիոն (1)՝ 2009/10
* Ռուի Գրանգի դու Սուլ նահանգի չեմպիոն (2)՝ 2012, 2013
* Մինաս Ժերայս նահանգի չեմպիոն (2)՝ 2015,2016
* Բրազիլիայի գավաթակիր (1)՝ 2014
* Բրազիլիայի գավաթի եզրափակչի մասնակից (1)՝ 2016

Անձնական կյանք
--------------

«Romeo Mag» ամսագրում հրապարակվել էր Խեսուս Դատոլոյի ֆոտոշարքը։ Այդ պատճառով 2010 թվականի հունվարի 5-ին «Նապոլի» ակումբի ղեկավարները ֆուտբոլիստին տուգանք են նշանակել, քանի որ իրենց կարծիքով այդ պատկերները կարող էին ազդել ակումբի խաղացողի կերպարի վրա։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  FBref.com(բազմ․)
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967.
4. ↑  «Интервью с Датоло на клубном канале «Интера»». Արխիվացված է օրիգինալից 2012 թ․ հունվարի 28-ին. Վերցված է 2018 թ․ հուլիսի 8-ին.
5. ↑  «Датоло будет оштрафован за фотосессию в журнале для геев». Чемпионат.ру. 5 января 2010. Արխիվացված է օրիգինալից 2012 թ․ ապրիլի 10-ին. Վերցված է 2010 թ․ հունվարի 5-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · National Football Teams.com · Soccerway · Transfermarkt (խաղացող) · TuttoCalciatori.Net (խաղացող) · worldfootball.net (խաղացող) · ՖԻՖԱ |

 |
**Գոդֆրի Ռեջիո** (մարտի 29, 1940(1940-03-29), Օռլեան շրջան, Լուիզիանա, ԱՄՆ), էքսպերիմենտալ վավերագրական ֆիլմերի ամերիկացի կինոռեժիսոր։

Վաղ տարիքից զբաղվել է հասարակական գործունեությամբ՝ նպաստելով դեռահաս հանցագործների վերադաստիարակման ծրագրերին, ԱՄՆ Նյու Մեքսիկո նահանգի աղքատ բնակավայրերի սոցիալական հարցերի լուծմանը։

Իր կյանքի՝ շուրջ 14 տարին անցկացրել է որպես կաթոլիկ վանական՝ լռակյացությամբ և աղոթքներով պատրաստվելով հոգևոր ծառայության, սակայն հետագայում հրաժարվել է այդ ճանապարհից։

Նրա ֆիլմերից մեծ ճանաչում է ստացել «Քաթսի» վավերագրական եռապատումը, որը բաղկացած է «Կոյաանիսքաթսի», «Պովաքքաթսի» և «Նաքոյաքաթսի» կինոնկարներից։

Ռեջջիոն դատապարտում է տեխնիկական առաջընթացի դարաշրջանը, քանի որ գտնում է, որ այն սահմանափակում է ոգեղենը՝ նպաստելով շրջակա միջավայրի ոչնչացմանը։ Նրա կարծիքով, քաղաքում ապրող մարդու համար՝ տեխնոլոգիաները՝ որպես գոյության միջոց, ամբողջությամբ փոխարինել են բնությանը։

2007 և 2013 թթ-ին եղել է Երևանում՝ որպես «Ոսկե ծիրան» միջազգային կինոփառատոնի հյուր, անցկացրել վարպետության դասեր։ 2007 թ-ին նույն կինոփառատոնի շրջանակներում արժանացել է «Փարաջանովյան թալերի»՝ համաշխարհային կինոյում ունեցած մեծ վաստակի և ներդրման համար։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Discogs — 2000.
2. ↑  *Deutsche Nationalbibliothek* Record #119181754 // Gemeinsame Normdatei (գերմ.) — 2012—2016.
3. ↑  «Koyaanisqatsi». Վերցված է 2010 թ․ հոկտեմբերի 7-ին.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX5145951 · BNF: 14015991r · GND: 119181754 · ISNI: 0000000078405033 · LCCN: no2002019220 · NKC: jcu2011653519 · NTA: 070844151 · SUDOC: 080722512 · VIAF: 39574871 · WorldCat VIAF: 39574871 |

 |

 |
**Աշխարհագրական անունների ինֆորմացիոն համակարգ** (անգլ.՝ **Geographic Names Information System**, **GNIS**), տվյալների բազա, որը պարունակում է ԱՄՆ-ում և նրա ենթակայության տակ գտնվող տարածքներում առկա ավելի քան երկու միլիոն ֆիզիկական և մշակութային օբյեկտների անվանուններ և ինֆորմացիա դրանց մասին։ Աշխարհագրական տեղեկատու է։ Աշխարհագրական անունների ինֆորմացիոն համակարգը մշակվել է ԱՄՆ-ի երկրաբանական ծառայության կողմից, որը համագործակցել է աշխարհագրական անունների ամերիկյան խորհրդի հետ, որպեսզի ստանդարտացվեն օբյեկտների անվանումները։

Տվյալների բազան համակարգի մի մասն է, որը ներառում է տեղագրական քարտեզների և մատենագիտական հղումների անվանուններ։ Այն պարունակում է գրքերի և պատմական քարտեզների անուններ, որոնք հաստատում են, որ օբյեկտը ժամանակին ունեցել է որոշակի անվանում։ Գրանցված են նաև այլ անվանումներ՝ պաշտոնական դաշնային անվանումների այլընտրանքային տարբերակները։ Տվյալների այս բազայից գրառումները երբեք չեն ջնջվում, բացառությամբ ակնհայտ կրկնօրինակումների։

Անվանումների փոփոխություններ
----------------------------

Աշխարհագրական անունների ինֆորմացիոն համակարգն ընդունում է առաջարկներ ԱՄՆ աշխարհագրական օբյեկտներին անվանումների շնորհման կամ փոփոխման վերաբերյալ։ Ցանկացած մարդ կարող է այդ կապակցությամբ առաջարկ ներկայացնել կազմակերպության կայքում և ծանոթանալ նման գործողության կողմնակիցների և հակառակորդների հիմնավորումներին։

ՏԵս նաև
-------

* Աշխարհագրական տեղեկատվական համակարգերի օր

Ծանոթագրություններ
------------------

1. ↑  Cartographic Users Advisory Council (CUAC) (April 26–27, 2007). *2007 Agency Presentation Minutes*. Reston, VA: US Geological Survey.

Գրականություն
-------------

* U.S. Department of the Interior, U.S. Geological Survey, National Mapping Division, *Digital Gazeteer: Users Manual,* (Reston, Virginia: U.S. Geological Survey, 1994).
* Least Heat Moon, William, *Blue Highways: A Journey Into America*, (Boston: Little Brown and Company, 1982). ISBN 0-316-35329-9
* Jouris, David, *All Over The Map*, (Berkeley, California: Ten Speed Press, 1994.) ISBN 0-89815-649-1
* Report: "Countries, Dependencies, Areas Of Special Sovereignty, And Their Principal Administrative Divisions, "Federal Information Processing Standards, FIPS 10-4. Standard was withdrawn in September 2008, See Federal Register Notice: Vol. 73, No. 170, page 51276 (September 2, 2008)
* Report: "Principles, Policies, and Procedures: Domestic Geographic Names, "U.S. Board on Geographic Names, 1997.
* *U.S. Postal Service Publication 28*, November 2000.

Արտաքին հղումներ
----------------

* Сайт U.S. Board on Geographic Names
* Сайт GNIS
* Предложения от общественности Արխիվացված 2021-02-19 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n98034355 · Microsoft: 39154926 · VIAF: 183593125 · WorldCat VIAF: 183593125 |

 |
**Չինաստանի երկրաբանական թանգարան** (չինարեն՝ 中国地质博物馆), Ասիայի ամենամեծ և Չինաստանի հին երկրաբանական թանգարան։ Այն հիմնադրվել է 1916 թվականին, գտնվում է Պեկինի Սիչեն շրջանում։ Թանգարանի հրապարակի տարածքը կազմում է ավելի քան 11 000 մ2, ունի հինգ մշտական և երկու ժամանակավոր սրահ։

Հավաքածու
---------

Թանգարանի հարուստ հավաքածուն արտերկրում մեծ հեղինակություն է վայելում։ Ցուցադրանմուշների լավ համակարգված ցանկը ներառում է ավելի քան 200 հազար նմուշ, որոնք ընդգրկում են երկրաբանության տարբեր ոլորտներ։

Թանկարժեք քարերի սրահը բաժանված է երկու մասի. առաջինում ներկայացվում է չինական նեֆրիտը, երկրորդում` մնացածները։ Այստեղ է պահվում աշխարհի ամենամեծ թանկարժեք քարը` 3,5 տոննա քաշով լեռնային բյուրեղապակի։ Հնէաբանության սրահում պահվում են այնպիսի եզակի ցուցանմուշներ, ինչպիսիք են «Շանդունի վիշապի», նախնադարյան թռչունների և այլ դինոզավրերի բրածոներ, ինչպես նաև այլ կենդանիներ, այդ թվում՝ հնագույն մարդիկ։ Կան նաև «Երկրագունդ», «Հանքեր և ապարներ», «Տարածքային ռեսուրսներ» և այլ սրահներ։

Գիտական գործունեություն
-----------------------

Բացի ուսումնական նպատակից՝ թանգարանն ունի նաև գիտական գործառույթ։ Հաստատությունը յուրակերպ լաբորատոր և հրատարակչական կենտրոն է։ Լյաոնին նահանգում հնագույն թռչունների հայտնաբերման հետ կապված թանգարանային ուսումնասիրությունները ձեռք են բերել համաշխարհային ճանաչում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  ROR Data — v1.19 — 2023. — doi:10.5281/ZENODO.7644942
2. 1 2  Китайский геологический музей — Из сайта Международного радио Китая.
3. ↑  Геологический музей Китая — Китайский информационный Интернет-центр.
4. ↑  Geological Museum of China information in English Արխիվացված 2008-08-03 Wayback Machine — China's Museums.

Արտաքին հղումներ
----------------

* Պաշտոնական կայք Արխիվացված 2007-12-30 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000093688801 · Microsoft: 2801136292 |

 |
**Ուղուր Հաքան Փոլաթ** (թուրքերեն՝ Uğur Polat, սեպտեմբերի 4, 1961(1961-09-04), Ստամբուլ, Թուրքիա), թատրոնի, կինոյի և հեռուստատեսության թուրք դերասան։

Կենսագրություն
--------------

Ուղուր Փոլաթը ծնվել է 1961 թվականի հունվարի 1-ին Ստամբուլում։ 1978 թվականին ընդունվել է Անկարայի գեղարվեստական թատրոն։ 1981 թվականին սովորել է Միմար Սինանի անվան գեղարվեստի համալսարանի թատերական բաժնում։

16 տարվա ընթացքում Փոլաթը հանդես է եկել պետական թատրոնների բեմերում և խաղացել շուրջ 30 թատերական ներկայացումներում։ 1996 թվականին ստացել է Իսմեթ Քյունթայի թատրոնի մրցանակ։ Մասնակցել է հոլիվուդյան մի շարք ֆիլմերի կրկնօրինակման աշխատանքներին, որոնց համար ստացել է մրցանակներ։ 1990-ական թվականներից սկսած սկսել է նկարահանվել ֆիլմերում և հեռուստասերիալներում։ Լավագույն դերասան անվանակարգում դարձել է Անթալիայի կինոփառատոնի «Ոսկե նարինջ» մրցանակի դափնեկիր։ 1990 թվականին Անկարայի կինոփառատոնի ժամանակ «Բոլոր դռները փակ են» ֆիլմի համար ստացել է «Խոստումնալից դերասան» կինոմրցանակ։ 2014 թվականին նկարահանվել է Հեյ Ստամբուլ հեռուստասերիալում, որը ցուցադրվել է Kanal D հեռուստաընկերությամբ։ Հեռուստասերիալում մարմնավորել է Քանդեմիր Նևիզադեի դերը։ Նրա խաղընկերներն են եղել Սալիհ Բադեմջին, Քաան Յըլդըրըմը, Շեբնեմ Բոզոքլուն, Էրքան Քոլչաք Քյոսթենդիլը և այլն։ 2016 թվականին նկարահանվել է Գիշերվա թագուհին հեռուստասերիալում, որը ցուցադրվել է Star TV հեռուստաընկերությամբ։ Նրա խաղընկերներն են եղել Մերյեմ Ուզերլին, Մուրատ Յըլդըրըմը, Ֆունդա էյրիղիթը, Բուրակ Դենիզը և այլն։

Ծանոթագրություններ
------------------

1. 1 2
2. 1 2  Freebase տվյալների վերբեռնում — Google.
3. ↑  «Ugur Polat». *IMDb*. Վերցված է 2018 թ․ մայիսի 9-ին.
4. ↑  «uğur polat». *ekşi sözlük* (թուրքերեն). Վերցված է 2018 թ․ մայիսի 9-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ |
|  |
| Չափորոշչային վերահսկողություն | BNF: 165766263 · GND: 1031266224 · ISNI: 0000000079180630 · LCCN: no2010074713 · VIAF: 121200719 · WorldCat VIAF: 121200719 |

 |